CELEX: 62017CN0129
Language: hu
Date: 2017-03-13 00:00:00
Title: C-129/17. sz. ügy: A Hof van beroep te Brussel (Belgium) által 2017. március 13-án benyújtott előzetes döntéshozatal iránti kérelem – Mitsubishi Shoji Kaisha Ltd, Mitsubishi Caterpillar Forklift Europe BV kontra Duma Forklifts NV, G. S. International BVBA

22.5.2017   
            
            
               HU
            
            
               Az Európai Unió Hivatalos Lapja
            
            
               C 161/14
            
         A Hof van beroep te Brussel (Belgium) által 2017. március 13-án benyújtott előzetes döntéshozatal iránti kérelem – Mitsubishi Shoji Kaisha Ltd, Mitsubishi Caterpillar Forklift Europe BV kontra Duma Forklifts NV, G. S. International BVBA
   (C-129/17. sz. ügy)
   (2017/C 161/17)
   Az eljárás nyelve: holland
   
      A kérdést előterjesztő bíróság
   
   Hof van beroep te Brussel
   
      Az alapeljárás felei
   
   
      Felperes: Mitsubishi Shoji Kaisha Ltd, Mitsubishi Caterpillar Forklift Europe BV
   
      Alperes: Duma Forklifts NV, G. S. International BVBA
   
      Az előzetes döntéshozatalra előterjesztett kérdések
   
   
               1.
            
            
               
                           a)
                        
                        
                           Kiterjed-e a 2008/95/EK irányelv (1) 5. cikke, illetve a közösségi védjegyről szóló, 2009. február 26-i 207/2009/EK tanácsi rendelet (kodifikált változat) (2) 9. cikke a védjegyjogosult azon jogára, hogy fellépjen az ellen, hogy harmadik személy a hozzájárulása nélkül minden, az árun elhelyezett, a védjeggyel azonos megjelölést eltávolítson (debranding), amennyiben olyan árukról van szó, amelyek – mint a vámraktározás alá vont áruk – az Európai Gazdasági Térségben még nem kerültek forgalmazásra, és a harmadik személyek általi eltávolítás az áruknak az Európai Gazdasági Térségbe történő behozatalára vagy az Európai Gazdasági Térségben történő forgalomba hozatalára tekintettel történik?
                        
                     
                           b)
                        
                        
                           Függ-e attól az 1. a) kérdés megválaszolása, hogy az áruknak az Európai Gazdasági Térségbe történő behozatala vagy az Európai Gazdasági Térségben történő forgalomba hozatala a harmadik személy által elhelyezett saját megjelöléssel történik (rebranding)?
                        
                     
         
               2.
            
            
               Befolyásolja-e az 1. kérdés megválaszolását, hogy az így behozott vagy forgalomba hozott árukat a külső megjelenés vagy forma alapján az érintett átlagfogyasztó még így is a védjegyjogosulttól származóként azonosítja?
            
         
      (1)  A védjegyekre vonatkozó tagállami jogszabályok közelítéséről szóló, 2008. október 22-i európai parlamenti és tanácsi irányelv (kodifikált változat) (HL 2008. L 299., 25. o.).
   
      (2)  HL 2009. L 78., 1. o.